wickkiey/tamil-wikipedia-markdown huggingface dataset:
# 1850



**1850** (**MDCCCL**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- சனவரி 29 – அமெரிக்க காங்கிரசில் 1850 இன் உடன்பாட்டை ஹென்றி கிளே அறிமுகப்படுத்தினார்.
- பெப்ரவரி 28 - யூட்டா பல்கலைக்கழகம் நிறுவப்பட்டது.
- மார்ச் 19 – அமெரிக்கன் எக்ஸ்பிரஸ் ஆரம்பிக்கப்பட்டது.
- ஏப்ரல் 19 – நிக்கராகுவாவைத் தமக்குள் பங்கிட வழி வகுக்கும் கிளைட்டன்-புல்வார் உடன்பாடு ஐக்கிய அமெரிக்காவுக்கும் பிரித்தானியாவுக்க்ம் இடையில் எட்டப்பட்டது.
- ஜூலை 3 - கோஹினூர் வைரம் விக்டோரியா மகாராணியிடம் ஒப்படைக்கப்பட்டது.
- செப்டம்பர் 9 - கலிபோர்னியா ஐக்கிய அமெரிக்காவின் 31வது மாநிலமாக இணைக்கப்பட்டது.
- அக்டோபர் 1 - சிட்னி பல்கலைக்கழகம் நிறுவப்பட்டது.

## நாள் அறியப்படாதவை
- பிரான்ஸ் அல்ஜீரியாவுக்கு குடியேறிகளை அனுப்ப ஆரம்பித்தது.
- 144,000 இந்தியத் தொழிலாளர்கள் டிரினிடாடுக்கும், 39,000 இந்தியர்கள் யமேக்காவுக்கும் சென்றனர் (1850-1880)
- லேமன் பிரதர்ஸ் நிறுவனம் ஆரம்பிக்கப்பட்டது.
- யாழ் சம்பத்தரிசியார் கல்லூரி ஆரம்பிக்கப்பட்டது.
- முதலாவது இரண்டு மாடி வீடு யாழ்ப்பாணத்தில் கட்டப்பட்டது.

## பிறப்புகள்

## இறப்புகள்
- ஏப்ரல் 23 - வில்லியம் வேர்ட்ஸ்வொர்த், ஆங்கிலக் கவிஞர் (பி. 1770)

## 1850 நாட்காட்டி
# அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தம்

**அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தம்** என்பது ஒரு பன்னாட்டு ஒப்பந்தம் ஆகும். உலக வணிக அமைப்பினால் நிர்வகிக்கப்படும் இந்த ஒப்பந்தம் பெரும்பாலான அறிவுசார் சொத்து வகைகள் தொடர்பில் அவற்றின் பாதுகாப்புக்கும் நெறிப்படுத்தலுக்குமான ஆகக்குறைந்த தரங்களை உலக வணிக அமைப்பின் உறுப்பு நாடுகளுக்கு அறிவுறுத்துகின்றது. இது 1994 ஆம் ஆண்டில் உருகுவே நாட்டில் இடம்பெற்ற வரிகள் மற்றும் வணிகம் தொடர்பான பொது ஒப்பந்தம் குறித்த சுற்றுப் பேச்சுக்களின் முடிவில் இணங்கிக்கொள்ளப்பட்டது.  

குறிப்பாக அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தம், பின்வரும் விடயங்கள் தொடர்பாக நாடுகளின் சட்டங்களில் இருக்கவேண்டிய விடயங்கள் குறித்துப் பேசுகிறது:  

- நிகழ்த்துனர்கள், ஒலிப்பதிவுகளைத் தயாரிப்பவர்கள், ஒலிபரப்பு நிறுவனங்கள் போன்றவர்களின் உரிமைகள் உட்பட்ட பதிப்புரிமைகள்.
- மூலம் குறிக்கும் ஒட்டுப் பெயர்கள் உட்பட்ட புவியியல் அமைவிடங்கள்
- தொழில்சார் வடிவமைப்புக்கள்
- ஒருங்கிணைக்கப்பட்ட சுற்றுத் தளக்கோல வடிவமைப்புக்கள் (integrated circuit layout-designs)
- புதிய தாவர வகைகளை உருவாக்குவோருக்கான தனியுரிமைகள்
- உரிமைக்காப்புகள்
- வணிகக் குறியீடுகள்
- வணிகத் தோற்றம் (trade dress)
- வெளியிடப்படாத அல்லது இரகசியத் தகவல்கள்

இவற்றுடன் இவ்வொப்பந்தம் மேற்படி விடயங்களை நடைமுறைப்படுத்துவது தொடர்பான வழிமுறைகளையும், தீர்வுகள், தகராறுகளுக்கு இணக்கம் காணும் வழிமுறைகள் போன்றவை குறித்த விடயங்களையும் எடுத்துக் கூறுகிறது. அறிவுசார் சொத்துரிமைகளுக்குப் பாதுகாப்பளித்து நடைமுறைப்படுத்துவது என்பது, உருவாக்குபவர்களுக்கும், பயன்படுத்துபவர்களுக்கும் பயன் கிடைக்கத்தக்க வகையிலும் சமூக பொருளாதார நலன்களுக்கு ஏற்ற முறையிலும், தொழில்நுட்பப் புத்தாக்கங்களையும் தொழில்நுட்பங்களின் பரவலையும் ஊக்குவிக்கும் நோக்கங்களை அடைய உதவவேண்டும். அத்துடன் இது உரிமைகளுக்கும் கடமைகளுக்கும் இடையிலான சமநிலையைப் பேணத்தக்க வகையிலும் இருக்கவேண்டும்.  

அறிவுசார் சொத்துரிமை தொடர்பான சட்டம் ஒன்றை பன்னாட்டு வணிக முறைமையில் முதல் முதலாக அறிமுகப்படுத்தியதுடன், இன்றுவரையில் அறிவுசார் சொத்துரிமைகள் தொடர்பான மிகவிரிவான பன்னாட்டு ஒப்பந்தமாகவும் "இவ்வொப்பந்தம் உள்ளது.
# அந்தி இளங்கீரனார்

**அந்தி இளங்கீரனார்** சங்க காலப் புலவர்களில் ஒருவர். இவரது பெயரில் ஒரே ஒரு பாடல் மட்டும் உள்ளது.  

## பாடல்
அகம் 71 பாலை  

## புலவர் பெயரின் விளக்கம்
இவரது இயற்பெயர் இளங்கீரன். இவர் கதிரவன் மறையும் அந்தி வேளையை 'பகல் ஆற்றுப்படுத்த பழங்கண் மாலை' என்று சிறப்பித்துள்ளமையால் இவருக்கு 'அந்தி' அன்னும் அடைமொழி வழங்கப்பட்டுள்ளது.  

## பாடல் தரும் செய்தி
தலைவன் பிரிந்திருந்தபோது தலைவி தன் வருத்தத்தைத் தோழிக்குப் புலப்படுத்துகிறாள்.  

### உவமை நலன்கள்
- செல்வம் குறைந்தோர் பயனின்மையில் நிறைந்தோரைத் தேடும் 'நயனில் மாக்கள்'
- நயனில் மாக்களைப் போல வண்டினம் சுனைப்பூவை விட்டுவிட்டுச் சினைப்பூவை நாடல்
- வானம் வெந்து ஆறு ஓடுவதுபோல அந்தி பூத்தல்
- 'நிழல் கால் மண்டிலம்' என்னும் கண்ணாடியில் என் உள்ளம் ஊதும் பெருமூச்சுக் காற்று படிந்து மங்குவது போல என் மதுகை(உள்ளத்தின் உரம்) மாயந்துகொண்டிருக்கிறது போலும்
- என் உயிர் மரத்திலிருந்து புள் பறப்பது போல் பறந்துவிடும்
# அம்மெய்யன் நாகனார்

**அம்மெய்யன் நாகனார்** சங்ககாலப் புலவரில் ஒருவர். அவரது பெயரில் ஒரே ஒரு பாடல் உள்ளது.  
## பாடல்
நற்றிணை 252 பாலை  
### பாடல் தரும் செய்தி
தலைவன் பொருள் தேடப் பிரிவான் என்று கவன்ற தலைவிக்குத் தோழி சொல்கிறாள்.  
#### தலைவியின் அழகு
- புனைசுவரில் இருக்கும் பாவை போன்றவள்
- சுருங்கி விரிந்த அல்குல்(=இடுப்பு)
- கருமை மிகுந்து தாமரை மொட்டுகளை இணைத்து வைத்தாற் போன்ற மழைக்கண்
- முயல் வேட்டைக்குச் செல்லும் வேட்டைநாயின் நாக்குப் போன்ற சீறடி
- பொம்மல் ஓதி (பொம்மிக்கொண்டிருக்கும் தலைமுடி)
#### பொருள் தேடல்
வீட்டிலிருந்தால் பொருள் வராது. எல்லை கடந்து சென்று பொருளை ஈட்டவேண்டும். திறம்(=நல்ல செயல்கள்) புரியும் சோக்கத்தோடு ஈட்டவேண்டும்.  
#### இயற்கை
சிள்வீடு (இக்காலத்தில் சில்லுவண்டு என்பர்) காய்ந்த ஓமை மரத்தில் இருந்துகொண்டு கறக்கும் (ஒலிக்கும்)
# கட்டண வீதங்கள் மற்றும் வணிகம் தொடர்பான பொது ஒப்பந்தம்

**கட்டண வீதங்கள் மற்றும் வணிகம் தொடர்பான பொது ஒப்பந்தம்** வணிகம் மற்றும் தொழில் தொடர்பான ஐக்கிய நாடுகள் அவையின் மாநாட்டின்போது உருவாக்கப்பட்டது. இது பேச்சுவார்த்தைகளில் ஈடுபட்டிருந்த அரசுகளிடையே பன்னாட்டு வணிக அமைப்பு ஒன்றை ஏற்படுத்துவதில் இணக்கம் ஏற்படாமையைத் தொடர்ந்து உருவானது. 1949 ஆம் ஆண்டில் உருவாக்கப்பட்ட இவ்வொப்பந்தம் 1993 ஆம் ஆண்டுவரை பயன்பாட்டில் இருந்தது. 1995 ஆம் ஆண்டில் இதற்குப் பதிலாகப் உலக வணிக அமைப்பு உருவானது. கட்டண வீதங்கள் மற்றும் வணிகம் தொடர்பான பொது ஒப்பந்தத்துக்கான உரைகள், 1994 ஆம் ஆண்டில் செய்யப்பட்ட சில திருத்தங்களுடன், பன்னாட்டு வணிக அமைப்பின் கீழ் இன்னும் பயன்பாட்டில் உள்ளன.  

## சுற்றுப் பேச்சுக்கள்
கட்டண வீதங்கள் மற்றும் வணிகம் தொடர்பான பொது ஒப்பந்தம் தொடர்பில் 8 சுற்றுப்பேச்சுக்கள் இடம்பெற்றுள்ளன.  

### அன்னெசி சுற்றுப்பேச்சு - 1949
இந்த இரண்டாவது சுற்றுப் பேச்சுக்கள் 1949 ஆம் ஆண்டில் பிரான்சில் உள்ள அன்னெசி என்னும் நகரில் இடம்பெற்றது. 13 நாடுகள் இதில் பங்கேற்றன. ஏறத்தாழ 5000 வரிகளைக் குறைப்பதே இப்பேச்சுக்களின் முக்கியமான நோக்கமாக இருந்தது.  

### தோர்க்குவே சுற்றுப்பேச்சு - 1951
மூன்றாவது சுற்றுப்பேச்சுக்கள் இங்கிலாந்தில் உள்ள தோர்க்குவே என்னும் இடத்தில் இடம்பெற்றது. 38 நாடுகள் இதில் பங்கேற்றன. 8,700 கட்டண வீதச் சலுகைகள் வழங்கப்பட்டன. இதன்மூலம் எஞ்சிய கட்டண வீதங்கள் 1948 ஆம் ஆண்டில் இருந்ததைவிட 3/4 பங்கு அளவுக்குக் குறைந்தது.  

### செனீவாச் சுற்றுப்பேச்சு - 1955-1956
நான்காவது சுற்றுப்பேச்சுக்கள் மீண்டும் செனீவா நகரில் இடம்பெற்றன. 26 நாடுகள் கலந்துகொண்டன. 2.5 பில்லியன் டாலர்கள் மதிப்புள்ள கட்டணவீதங்கள் இல்லாமல் செய்யப்பட்டன அல்லது குறைக்கப்பட்டன.  

### திலோன் சுற்றுப்பேச்சு - 1960-1962
இந்த ஐந்தாவது சுற்றுப் பேச்சுக்களும் 1960 தொடக்கம் 1962 ஆம் ஆண்டு வரை செனீவாவிலேயே நடைபெற்றன. ஐக்கிய அமெரிக்காவின் நிதிச் செயலாளரும், முன்னைய உள்நாட்டுத் துணைச் செயலாளருமான டக்ளசு திலோனின் பெயரைத்தழுவியே இச் சுற்று திலோன் சுற்று என அழைக்கப்பட்டது. 26 நாடுகள் இப்பேச்சுக்களில் கலந்துகொண்டன. 4.9 பில்லியன் டாலர்கள் மதிப்புள்ள கட்டணவீதக் குறைப்புகள் தொடர்பில் இணக்கம் ஏற்பட்டது.  

### கென்னடி சுற்றுப் பேச்சு - 1964 - 1967
62 நாடுகள் கலந்து கொண்ட இச் சுற்றுப் பேச்சுக்களில், கட்டண வீதங்களில் 40 பில்லியன் அமெரிக்க டாலர்கள் பெறுமதியான சலுகைகள் வழங்க இணக்கம் காணப்பட்டது.  

### டோக்கியோ சுற்றுப்பேச்சு - 1973 - 1979
இச் சுற்றுப் பேச்சுக்களில் 102 நாடுகள் பங்கேற்றன. இப் பேச்சுக்களின்போது, கட்டணவீதக் குறைப்புக்களுடன், கட்டணவீதங்கள் அல்லாத பிற தடைகளையும், தன்னார்வமான ஏற்றுமதிக் கட்டுப்பாடுகளையும் கட்டுப்படுத்தும் நோக்கிலான நெறிமுறைகளும் வகுக்கப்பட்டன. 190 அமெரிக்க டாலர்கள் பெறுமதி வாய்ந்த சலுகைகள் வழங்கப்பட்டன.  

### உருகுவே சுற்றுப்பேச்சு - 1986 - 1993
உருகுவே சுற்றுப்பேச்சு 1986 ஆம் ஆண்டில் தொடங்கியது. இதுவரையில் நடந்த சுற்றுக்களில் பெரிய முன்னேற்றங்களை நோக்கமாகக் கொண்டு நடந்த சுற்று இதுவே. இவ்வொப்பந்தத்தின் செயற்பாட்டை சேவைகள், முதல், அறிவுசார் சொத்து, புடவை, வேளாண்மை போன்ற பல புதிய முக்கியமான துறைகளுக்கும் விரிவுபடுத்துவதில் முன்னேற்றங்கள் ஏற்பட்டன. 123 நாடுகள் இச்சுற்றுப் பேச்சுக்களில் கலந்து கொண்டன.
# அல்லங் கீரனார்

**அல்லங் கீரனார்** சங்ககாலப் புலவர்களில் ஒருவர். சங்கநூல் தொகுப்பில் அவரது பாடலர் ஒன்றே ஒன்ற இடம்பெற்றுள்ளது. (நற்றிணை: 245 நெய்தல்.)  

## பாடல் தரும் செய்தி
தலைவி கடலிலே நீராடியபோது தலைவன் பார்த்தான். அவள் அழகிலே மயங்கி அவளது இல்லத்துக்கே வந்து வணங்கி நிற்கிறான். அதனைத் தோழி தலைவியிடம் சொல்கிறாள்.  

### சொல்லும் செய்தி
அவன் தொழுது நிற்பதைப் பார்த்தால் சிரிப்பு வருகிறது.  

அன்று முண்டகப் பூக் கோதையை உன் ஐம்பால் கூந்தலில் வண்டகள் மொய்க்கும்படி சூடிக்கொண்டிருந்தாய். நாம் கடலிலே நீராடினோம். அவன் வந்தான். பின் நீ அவனோடும் நீராடினாய். இன்று அவன் நம் இல்லத்துக்கே வந்துவிட்டான். தொழுதுகொண்டு நின்று வேண்டிக் கேட்கின்றான்.  

அகன்ற இடுப்புறுப்பும், தெளிவான இனிய வாய்மொழியும் கொண்ட நீ யார் ஐயோய்(=மென்மையானவளே) என்கின்றான்.  

தான் குதிரைமேல் ஏறி வந்தான். அப்போது குதிரை அணங்குதல்(= வருந்துதல்) அவனுக்குத் தெரியவில்லை. தான் அணங்கியதாகக் கூறுகிறான். உன் முகத்தைப் பார்க்கிறான்.  

அதுதான் சிரிப்பு வருகிறது.
# காஸி நஸ்ருல் இஸ்லாம்



**காஸி நஸ்ருல் இஸ்லாம்** (பெங்காலி: কাজী নজরুল ইসলাম ஆங்கிலம்:*Kazi Nozrul Islam*) (பிறப்பு மே 25 1899; மறைவு ஆகத்து 29 1976) வங்காளக் கவிஞர் ஆவார். சிறந்த இசைஞானத்துடன் இவர் இயற்றியுள்ள கவிதைகள் புரட்சிகரமானவை. பாசிசத்திற்கு எதிராகவும், சமூக ஒடுக்குமுறைகளுக்கு எதிராகவும் இவர் தனது கவிதைகளைப் பேராயுதமாகப் பயன்படுத்தினார். தனது கவிதைகளின் வீச்சாலும், தேசிய விடுதலைப் போராட்டத்தில் அளித்த பங்களிப்புக்காகவும் இன்று வரை வங்காளத்தின் புரட்சிக்கவியாக அறியப்படுகிறார்.  

குழந்தைகளுக்கான இவருடைய கவிதைகள் கற்பனை நிறைந்ததாகவும் உணர்ச்சி ஊட்டுவதாகவும் அமைந்தன. மதச்சார்பற்ற கொள்கையாளராகவும் இவர் விளங்கினார். வங்கத்தில் வாழ்ந்த கிறித்தவ மக்களைப் பற்றித் தமது புதினத்தில் எழுதினார். ஆங்கிலம், எபிரேயம், போர்த்துக்கீசம் ஆகிய மொழிகளில் இவருடைய கவிதைகள் மொழிபெயர்க்கப்பட்டன.  

## பட்டங்களும் விருதுகளும்
1960 இல் இவருக்கு பத்ம பூசண் விருது வழங்கப்பட்டது. வங்கதேச அரசு 1972 இல் இவருக்கு "தேசியக் கவி" என்ற பட்டம் அளித்துக் கௌரவித்தது.  
மேற்கு வங்காளம் அசன்சாலில் உள்ள ஒரு பல்கலைக்கழகத்துக்கு இவரது பெயர் சூட்டப்பட்டது. வங்காள தேசத்தில் ஜட்டிய கபி காஸி நசுருல் இசுலாம் பல்கலைக்கழகம் உருவானது. மேற்கு வங்காளத்தின் ஆண்டலில் வானூர்தி நிலையத்திற்கு இவரது பெயர் வைக்கப் பட்டது. கொல்கத்தா பல்கலைக் கழகத்தில் இவர் நினைவாக ஓர் இருக்கை ஏற்படுத்தப்பட்டது. நசுருல் தீர்த்தா என்ற பெயரில் மேற்கு வங்க அரசு பண்பாட்டுக் கல்வி மையத்தை நிறுவியது.  

## மேற்கோள்
# மிராஜ் 2000

**தசால்ட் மிராஜ் 2000** என்பது ஒரு மீயொலிவேக பன்முகச் சண்டை வானூர்தியாகும். இது பிரான்சு நாட்டின் தசால்ட் ஏவியேசன் நிறுவனத்தால் வடிவமைக்கப்பட்டு தயாரிக்கப்பட்ட நான்காம் தலைமுறை சண்டை வானூர்தியாகும்.  

## வடிவமைப்பு
இந்த வானூர்தி முச்சக்கர வடிவு கொண்ட இறங்கமைப்பை கொண்டுள்ளது. ஓடுபாதையில் நிறுத்துவதற்காக பின்பகுதியில் கொக்கி அல்லது வான்குடை பொருத்தப்படலாம், இது தரையிறங்கும் தூரத்தை குறைக்க கார்பன் நிறுத்திகளுடன் இணைந்து செயல்படும். இதன் முன் பகுதியில் வான்வழி எரிபொருள் நிரப்புதல் கருவியைக் கொண்டுள்ளது..  

மிராஜ் முக்கோண இறக்கைகளைக் கொண்ட ஒரு மீயொலிவேக பன்முகச் சண்டை வானூர்தியாகும். தலா நான்கு தானியங்கி பட்டிகைகள் மற்றும் இறக்கைத் துடுப்புகள் இறக்கைகளின் விளிம்புகளில் பொருத்தப்பட்டிருக்கின்றது. ஒவ்வொரு இறக்கைக்கும் மேலேயும் கீழேயும் காற்று நிறுத்திகள் பொருத்தப்பட்டுள்ளது.  
|prime units?=met  

|crew=1  
|length m=14.36  
|length note=  
|span m=9.13  
|span note=  
|height m=5.2  
|height note=  
|wing area sqm=41  
|wing area note=  
|aspect ratio=  
|airfoil=  
|empty weight kg=7500  
|empty weight note=  
|gross weight kg=13800  
|gross weight note=  
|max takeoff weight kg=17000  
|max takeoff weight note=  
|fuel capacity=  
|more general=  

|eng1 number=1  
|eng1 name=சுநேக்மா எம்53-பி2  
|eng1 type=தாரை பொறி  
|eng1 kn=64.3  
|eng1 lbf=  
|eng1 note=  
|eng1 kn-ab=95.1  

|max speed kmh=2336  
|max speed mach=2.2  
|cruise speed kmh=  
|cruise speed note=  
|stall speed kmh=  
|stall speed note=  
|never exceed speed kmh=  
|never exceed speed note=  
|range km=1550  
|range note=  
|combat range km=  
|combat range note=  
|ferry range km=3335  
|ferry range note=with auxiliary fuel  
|endurance=  
|ceiling m=17060  
|ceiling note=  
|g limits=  
|roll rate=  
|climb rate ms=285  
|climb rate note=  
|time to altitude=  
|wing loading kg/m2=337  
|wing loading note=  
|fuel consumption kg/km=  
|thrust/weight=0.7  
}}
# ஆரிய அரசன் யாழ்ப் பிரம தத்தன்

**ஆரிய அரசன் யாழ்ப் பிரம தத்தன்** சங்ககாலப் புலவர்களில் ஒருவர். சங்கப் பாடல்களின் தொகுப்பில் இவரது பாடல் ஒன்றே ஒன்று உள்ளது. அது குறுந்தொகை 184  

## புலவரைப்பற்றி
கபிலர் குறிஞ்சிப்பாட்டு பாடக் காரணமாக இருந்தவன் ஆரிய அரசன் பிரகத்தன். அவன் தமிழரின் களவுஒழுக்கம் தீது என்றான். களவொழுக்கம் தீதன்று, நன்மை பயப்பது என்பதைக் காட்டவே கபிலர் குறிஞ்சிப்பாட்டைப் பாடினார். இந்த ஆரிய அரசன் வேறு. தமிழ்நெறியைப் போற்றியவன்.  

## பாடலில் உள்ள செய்தி
தலைவன் தலைவியைப் பார்த்தான். அவள் வலை விரித்து மீன் பிடிக்கும் பரதவர் மகள். அவளது தலைமுடி மயிலின் கண் போன்று இருந்தது. தலைவனோ அவள் கண்வலையில் பட்டுவிட்டான். அந்த வலையிலிருந்து அவனால் மீளமுடியவில்லை. இந்த நிலையைப் பாங்கன் என்னும் தோழனிடம் சொல்லவந்த கிழவன்(தலைவன்)உலகியலைச் சொல்கிறான்.  

#### உலகியல்
அறிகரி பொய்த்தல் ஆன்றோர்க்கு இல்லை \ அறிந்த உண்மையை மறைத்துப் பொய் பேசும் வழக்கம் அறிவுசான்ற பெரியோர்களிடம் இல்லை. \ இப்படிச் சொல்லித் தன் பொய் சொல்லாப் பாங்கைத் தலைவன் புலப்படுத்துகிறான்.  
#### பாங்கன் கூறியது

நீ பெருங்குடி மகன். சிறுகுடிக்குச் செல்லாதே.  

#### தலைவன் மறுமொழி
இதற்கு இது சிறந்தது என்று எண்ணிப் பார்க்காமல் மாண்பையே பெரிதாக எண்ணி என் நெஞ்சம் அவளிடமே ஒழிந்துபோயிற்று.
# ஆர்க்காடு கிழார் மகனார் வெள்ளைக்கண் அத்தனார்


**ஆர்க்காடு கிழார் மகனார் வெள்ளைக்கண் அத்தனார்** சங்ககாலப் புலவர்களில் ஒருவர். அவரது பாடலாக ஒன்றே ஒன்று சங்கப்பாடல்களில் (அகநானூறு 64 முல்லை) காணப்படுகிறது.  

## புலவர் பெயர் பற்றிய விளக்கம்
அத்தன் என்பது புலவர் பெயர். தமிழ்மக்கள் பொதுவாகக் கருமையான விழியை உடையவர்கள். இப்புலவரது விழி சற்று வெண்மையாக இருந்ததால் இவரை வெள்ளைக்கண் அத்தனார் என்றனர். இக்காலத்தில் வெள்ளைக் கண்ணைப் பூனைக்கண் என்பர். பிற அடைமொழிகள் தெளிவானவை.  

## பாடல் தரும் செய்தி
வினைமுற்றி மீளும் தலைமகன் தன் தேர்ப்பாகனிடம் சொல்கிறான்.  
மாலையில் ஆனிரைகள் மீளும்போது அவற்றின் மணியொலி கேட்டு நம் தேரின் குதிரை மணியொலியோ எனக் கலங்கும் என்னவளின் துன்பம் களையும் நேரம் வந்துவிட்டது. வள்பு என்னும் சாட்டையால் குதிரையை முடுக்கி ஓட்டுக.  

### ஆபூண் தெண்மணி
காளை தன் காலால் மணலைப் பறித்துச் சிதறும். கொம்பால் புற்றுமண்ணைக் குத்தித் தூக்கும். பின் தன் வேட்கையை வெளிப்படுத்திக்கொண்டு பசுவைத் தழுவிக்கொண்டு நடக்கும். பசு தன் கன்றை நினைத்துக் கனைத்துக்கொண்டு தன் மன்றத்தை நோக்கி ஓடும். அப்போது பசுக்களின் கழுத்தில் கட்டியிருக்கம் தெண்தெண் என்று ஒலி கேட்கும் தெண்மணி ஒலிக்கும்.  

### தோர்செல்லும் வழி
தளவம் பூக்கள் பூத்திருக்கும். ஈரப்பதமாக மண் இருக்கும். (காரணம், அது கார்காலம்) கூர்மையான, இலைபோல் அகன்ற, எண்ணெய் பூசப்பட்ட மினுமினுப்புடைய வேலினை உடைய இளையர் நம் பக்கத்தில் ஓடிவந்து குதிரையை மேலும் முடுக்குவர்.
# விக்கிப்பீடியா:உங்களுக்குத் தெரியுமா/செப்டம்பர் 21, 2010


- காபோன் நாட்டின் **ஓக்லோ** என்ற இடத்தில் மாந்தர்களின் துணை ஏதுமில்லாமல் இயற்கையிலேயே தன்நேர்வாக யுரேனியம் அணு உலைகள் தொடங்கி மிக மிக நெடுங்காலமாக, அதாவது 600,000 ஆண்டுகள் முதல் 1,500,000 ஆண்டுகள் வரையும், இயங்கி வந்திருக்க வேண்டும் எனக் கண்டு பிடித்திருக்கிறார்கள்.
- இசுலாமியர்களின் புனித நூலாகக் கருதப்படும் **திருக்குர்ஆன்** இறைத்தூதர் முகம்மது நபி மூலமாக இறைவனால் அருளப்பட்டதாக இசுலாமியர்கள் நம்புகின்றனர்.
- **டி. பி. ராஜலட்சுமி** தமிழ்த் திரையுலகின் முதல் நடிகை ஆவார். தமிழில் வெளிவந்த முதல் பேசும் படமான காளிதாஸ் திரைப்படத்தில் இவர் நடித்திருந்தார்.
- ஆஸ்திரேலியாவின் **முதல் மனிதர்** 42,000 முதல் 48,000 ஆண்டுகளுக்கு முன்னர் குடியேறினர். கற்காலத்திற்கு முன்பிருந்து மனிதர்கள் வசித்தாலும் அவர்கள் தற்போதைய தென்கிழக்காசியத் தீவுகளிலிருந்து மிகப்பழங்காலத்தில் பிரிந்தவர்களாகத் நம்பப்படுகிறது.
- 1796 இல் யாழ்ப்பாணத்தை ஆட்சி செய்த ஒல்லாந்தரிடமிருந்து அதனைக் கைப்பற்றியதிலிருந்து 1948 வரை **யாழ்ப்பாணத்தில் பிரித்தானியர் ஆட்சி** நீடித்தது.
- **பாஸ்டன் தேநீர் கொண்டாட்டம்** 1773இல் பிரித்தானியப் பேரரசுக்கு எதிராக அமெரிக்கக் குடியேறிகளால் நடத்தப்பட்ட எதிர்ப்புப் போராட்டம். இந்த நிகழ்வு அமெரிக்கப் புரட்சியை தொடங்கிய நிகழ்வுகளில் ஒன்றாகும்.
# முதல் தகவல் அறிக்கை

**முதல் தகவல் அறிக்கை** (FIR - *First Information Report*) என்பது இந்தியாவில் ஒரு காவல் நிலையத்தில், ஒரு குற்றம் குறித்து கிடைக்கும் முதல் தகவலைப் பெற்று எழுதப்படும் எழுத்து மூலமான ஆவணமாகும். முதல் தகவல் அறிக்கைப் பதிவு குற்றவழக்குப் புலனாய்வின் முதல் கட்டமாகும். குற்றவியல் நடைமுறைச்சட்டப் பிரிவு 154 இதுபற்றிக் கூறுகிறது. ஒரு புலன்கொள் குற்றம் குறித்த முதல் தகவலைப் பெறும் காவல் நிலையப் பொறுப்பு அதிகாரி முதல் தகவல் அறிக்கை பதிவு செய்திடும் சட்டக்கடப்பாடு கொண்டவர் ஆவார்.  

உயர்நீதிமன்றம் அல்லது இந்திய உச்ச நீதிமன்றத்தின் ஆணையின்றி, காவல் நிலையத்தில் பதிவு செய்யப்பட்ட முதல் தகவல் அறிக்கையில் உள்ள பதிவுகளை காவல் துறையால் மாற்ற இயலாது.  

## முதல் தகவல் அளிப்பவர்
முதல் தகவல் அளிப்பவர் குற்றத்தினால் பாதிப்புற்றவராகவோ, குற்றத்தைக் நேரில் கண்ட சான்றாளராகவோ இருக்கவேண்டிய கட்டாயம் இல்லை. மேலும் குற்றம் குறித்த முழுமையான துல்லியமான தகவல்களை அறிந்தவராக இருக்கவேண்டிய கட்டாயமும் இல்லை. மாறாக, அவர் குற்றம் குறித்து கேள்விப்பட்டவராக இருப்பதே போதுமானது. மேலும், மேற்படி தகவலை நேரில் மட்டுமின்றி அஞ்சல், தொலைபேசி இன்னபிற நவீன ஊடகங்கள் வழியாகவும் தகவலை அளிக்கலாம்.  

## முதல் தகவல் அறிக்கைப் பதிவுசெய்யும் இடம்
முதல் தகவல் குற்றம் நிகழ்ந்த இடத்தின் அதிகார ஆளுகையைக் கொண்டிருக்கும் காவல் நிலையத்தின் நிலையப் பொறுப்பு அதிகாரியிடம் வழங்குதல் வேண்டும். எடுத்துக்காட்டாக புறக்காவல் நிலையங்கள் (Police Out Posts) காவல் நிலையங்கள் அல்ல. ஆகவே அங்கு பதிவது முதல் தகவல் அறிக்கை ஆகாது.  

## முதல் தகவல் அறிக்கையின் இன்றியமையாமை
முதல் தகவல் அறிக்கைப்பதிவு குற்றவியல் நீதிமுறைமையினை முடுக்கிவிடும் முதற் செயற்பாடாகும். குற்றம் குறித்த காவல்துறைப் புலனாய்வு இதன் மூலம் உந்தப்படுகிறது.  

## முதல் தகவல் அறிக்கையின் சான்றியல் மதிப்பு
முதல் தகவல் அறிக்கையினை முதன்மைச்சான்றாக நீதிமன்றங்கள் ஏற்பதில்லை. ஆயினும், உறுதியூட்டும் சான்றாக ஏற்கப்படுகிறது.  

## முதல் தகவல் அறிக்கைப் பதிவில் காலந்தாழ்த்தம்
முதல் தகவல் அறிக்கைப் பதிவில் நிகழும் காலந்தாழ்த்தும் நீதிமன்றங்கள் ஏற்கும் தக்க விளக்கங்கள் இல்லாத நிலையில் அதனை முழுமையாய் நிராகரிக்கவும் வழிவகுக்கிறது.  

## இதனையும் காண்க
- பூஜ்ஜியம் முதல் தகவல் அறிக்கை
- இறப்பு விசாரணை அறிக்கை (இந்தியா)
# அஃறிணைகள்


**அஃறிணைகள்** திருநங்கைகளைப் பற்றிய ஒரு தமிழ் ஆவணப்படம். லிவிங் ஸ்மைல் வித்யா என்ற திருநங்கை இதில் நடித்துள்ளார். இவர் தமிழகத்தில் பரவலாக அறியப்படுபவர். இவர் எழுதியுள்ள நான் வித்தியா (I am Vidya) என்ற அவரது சுயசரிதம் அமெரிக்கன் கல்லூரியில் பயிலும் இளங்கலை-தமிழ் மாணவர்களுக்கு பாடமாக உள்ளது.
# செர்பெரசு

**செர்பெரஸ்** (ஆங்கிலம்: Cerberus; கிரேக்க மொழி: Κέρβερος) கிரேக்க புராணங்களின்படி பாதாள உலகின் காவல்கார நாய் ஆகும்.வழமையாக இதற்கு மூன்று தலைகள் என்று கூறபட்டலும், ஐம்பது தலை கொண்டதாக சிலர் கூறுகின்றனர். இது ஹேடிசின் (கிரேக்க நரகம்) ராஜ்யத்தில் இருந்து எவரையும் தப்பவோ அல்லது உள்நுழையவோ விடாமல் பாதுகாத்தது. ஆயினும் ஆர்பிஸ் தனது இசையால் மனம் மயங்கசெய்து உள்நுழைந்தார்.  

## மேலும் பார்க்க
- கிரேக்கப் பழங்கதைகளில் வரும் உயிரினங்களின் பட்டியல்

## வெளி இணைப்பு
# வெர்ஜின் மொபைல் (இந்தியா)



**வெர்ஜின் மொபைல் இந்தியா** (ஆங்கிலம்: Virgin Mobail India) இந்தியாவில் இயங்கும் ஒரு தொலைதொடர்பு நிறுவனம். இது இந்தியாவில் சிடிஎம்ஏ மற்றுள் ஜிஎஸெம் ஆகிய இரண்டு வகையான நகர்பேசி இணைப்புகளையும் வழங்குகிறது. இந்நிறுவனத்தில் டாட்டா டெலிசர்வீசஸ் மற்றும் ரிச்சர்ட் பிரான்சனின் வெர்ஜின் குழுமம் ஆகியவை தலா 50 சதவிகித பங்குகளைக் கொண்டுள்ளன.  

## சிறப்பு
வரும் அழைப்புகளுக்கு வருமானம் என்னும் புதிய திட்டம் வெர்ஜின் மொபைலின் தனிச்சிறப்பு.
# வடக்கு ஐரோப்பா

சபையின் வரையறையின் படி வட ஐரோப்பா  
(நீல வண்ணத்தில்):  


**வடக்கு ஐரோப்பா** பொதுவாக ஐரோப்பா கண்டத்தில் வடக்கிலுள்ள் நாடுகளைக் குறிக்கும். வடக்கு ஐரோப்பாவில் இடம் பெற்றுள்ள நாடுகள், புவியியல், அரசியல், மொழியியல், தட்பவெப்ப நிலை என்று வரையறையைப் பொறுத்து மாறுகின்றன. இவற்றுள் பெரும்பாலான நாடுகள் பால்டிக் கடலோரமாக இருக்கின்றன. ஐக்கிய நாடுகள் சபையின் வரையறையின் படி பின்வரும் நாடுகள் வட ஐரோப்பிய நாடுகளாகக் கருதப்படுகின்றன:  

- 
- 
- 
- 
- அயர்லாந்து குடியரசு
- 
- 
- 
- 
- 

ஸ்கான்டினாவியா வட ஐரோப்பியாவின் மிகப்பெரிய அரசியல் மற்றும் புவியியல் உட்பிரிவு.
# விக்கிப்பீடியா:முதற்பக்கக் கட்டுரைகள்/செப்டம்பர் 19, 2010


சில உயிரினங்கள் வேறு வலிய உயிரினத்திற்கான அடையாளங்களைப் போலியாகப் பெற்றுத் தம்மைக் காத்துக்கொள்ளும் தன்மைக்குப் **பேட்சின் போலியொப்புரு** (*Batesian mimicry*) என்று பெயர். இத்துறையில் ஆய்வு செய்த ஆங்கில இயற்கையியலாளர் என்றி பேட்சு என்பவர் பெயரால் இவ்விளைவு அறியப்படுகின்றது. இவர் பிரேசில் நாட்டின் மழைக்காடுகளில் 1840களின் இறுதியில் கள ஆய்வுகள் செய்தபொழுது இதனைக் கண்டுபிடித்தார். பிறிதொரு வலிய உயிரினத்தின் அடையாளங்களைப் போலியொப்பாகப் பெற்று வேட்டையாடும் எதிரிகளிடம் (கோண்மா) இருந்து தப்பும் தன்மை ஒரு படிவளர்ச்சி வெளிப்பாடு என்று கருதப்படுகின்றது. இந்த விளக்கம் சார்லசு டார்வின் முன்வைத்த படிவளர்ச்சிக் கோட்பாட்டுடன் பொருந்தி இருந்தது. இவ்விளக்கம் படிவளர்ச்சியை எதிர்த்தவர்களின் எதிர்ப்பைச் சந்தித்தது. அதுவரை கேலிக்காக மாந்தர் ஒருவரைப்போல மற்றொருவர் செய்து காட்டும் பகடிக்கூத்தை மட்டும் குறித்து வந்த "மிம்மிக்ரி" என்ற சொல் செடிகளின் பண்புகளையும் விலங்குகளின் பண்புகளையும் குறிப்பதற்குப் பயன்படுத்தப்படத் தொடங்கியது. *மேலும்..*  
---

**ஆபிரகாம் கோவூர்** (1898-1978) இலங்கையின் பகுத்தறிவாளரும், உளவியலாளரும், எழுத்தாளரும் ஆவார். இவர், கேரளாவில் பிறந்து கொல்கத்தாவில் கல்வி கற்று பின்னர் கேரளாவில் சில காலம் கல்லூரி உதவி விரிவுரையாளராக இருந்தவர். தன் வாழ்க்கையின் பெரும்பாலான காலத்தைக் கொழும்பில் கழித்தார். இலங்கையில் பல பாடசாலைகளில் தாவரவியல் ஆசிரியராகப் பணிபுரிந்து ஓய்வு பெற்றார். கல்லூரிப் பணி ஓய்வு பெற்ற பின்னரே, ஆவிகள் தொடர்பான விந்தை நிகழ்வுகள் பற்றி தம் வாழ்நாள் ஆராய்ச்சியைப் பற்றிப் பேசவும் எழுதவும் தொடங்கினார்; இறுதிவரை அவர் தீவிர பகுத்தறிவாளராகவே கொள்கை முழக்கம் செய்தார். கோவூரின் நூல்களிலுள்ள நிகழ்வாய்வு உண்மை நிகழ்ச்சிகளை பல்வேறு நாடுகளில் பல பத்திரிகைகளும், செய்தித் தாள்களும் தொடர்ச்சியாக வெளியிட்டன. அக்கதைகளுள் ஒன்று, மலையாளம், தமிழ், தெலுங்கு ஆகிய மொழிகளில் திரைப்படமாக எடுக்கப்பட்டது. அவருடைய நூலின் மற்றொரு உண்மைக்கதை, "நம்பிக்கை" என்ற பெயரில் தமிழ் நாடகமாகப் பலமுறை அரங்கு நிறைந்த அவையோர் முன் நடித்துக் காட்டப்பட்டது. *மேலும்..*
# ஆசிரியன் பெருங்கண்ணன்


**ஆசிரியன் பெருங்கண்ணன்** சங்ககாலப் புலவர்களில் ஒருவர். அவரது பாடல் ஒன்றே ஒன்று உள்ளது. அது குறுந்தொகை 239 குறிஞ்சி.  

## புலவர் பெயர் ஒப்புநோக்கு
நாம் புலவர் ஒண் 21-ல் குறிப்பிட்டுள்ள வெள்ளைக்கண் அத்தனார் பெயரை இங்கு ஒத்திட்டுப் பார்த்துக்கொள்ளலாம்.  

## பாடல் தரும் செய்தி
அவன் அவளை அடைய விரும்பி அவளது வீட்டுக்கு வெளிப்புறம் வந்து நிற்கிறான். அவள் அவனைப்பற்றித் தோழியிடம் சொல்கிறாள். அவன் காந்தள் பூவில் இருந்துகொண்டு தும்பி என்னும் பொன்வண்டு ஊதும் மலைநாட்டுக்கு உரியவன். அவனை எண்ணி என் தோள் மெலிந்தது. வளையல்கள் கழன்று விழுகின்றன. இனி நாணம் என்று ஒன்று நம்மிடம் உண்டா? நமே வலிய அவனைத் தழுவிக்கொள்வோம்.  

### உவமை
காந்தள் பூவில் வண்டு தேன் உண்ணும் காட்சி பாம்பு மணியை உமிழ்வது போல உள்ளது. இது இல்பொருள் உவமை.  

### உள்ளுறை
பூவை வண்டு ஊதும் என்பதால் அவன் அவளது தேனை நுகர்ந்தது சொல்லப்பட்டது.  

#### அறிவியல்
பாம்பு மணி உமிழ்வது இல்லை.
# அழிசி நச்சாத்தனார்

**அழிசி நச்சாத்தனார்** என்பவர் சங்கநூல் தொகுப்பில் இடம் பெற்றுள்ள புலவர்களில் ஒருவர். ஒரே ஒரு பாடல் இவரது பெயரில் உள்ளது. அது குறுந்தொகை 271 மருதம் ஆகும்.  

## புலவர் பெயர்
அழிசி என்னும் பெயர் ஊரின் பெயரையும், ஆளின் பெயரையும் குறிக்கும் வகையில் சங்கநூல்களில் குறிப்புகள் வருகின்றன. இப்புலவர் அழிசி என்னும் ஊரினராகவோ, அழிசி என்பவரின் மகனாகவோ இருக்கவேண்டும்.  

அழிசி அம் பெருங்காடு என்னும் நிலப்பகுதி சோழர்களின் ஆட்சிக்கு உட்பட்டியுந்தது.(நற்றிணை 87) சேந்தன் என்பவனின் தந்தையாகிய அழிசி என்பவன் ஆர்க்காட்டை ஆண்டுவந்தான். (குறுந்தொகை 258, நற்றிணை  

நச்செள்ளையார், நப்பாலத்தனார், நக்கீரனார் என்னும் பெயர்களில் 'ந' என்பது நன்மை என்னும் பொருளைத் தருவது போல இப்புலவர் பெயரிலுள்ள ந எழுத்தும் நல்ல சாத்தனார் என்னும் பொருளைத் தரும்.  

## பாடல் தரும் செய்தி
தலைமகன் தோழியை வேண்டினான். தோழி தலைமகளை வேண்டினாள். தலைமகள் தோழியிடம் சொல்கிறாள். மழை அருவி போலக் கொட்டும் நாட்டை உடையவன் அவன். அவனை நம்பி ஒருநாள்தான் அவனோடு இருந்தேன். என் நோயோ தவப்பன்னாள் துன்புறுத்துகின்றது. இன்னும் அவனுடன் கூடினால் என் நிலைமை என்ன ஆகும்?  

### திருக்குறள் அடியோடு ஒப்புமை
உற்றது மன்னும் ஒருநாள் - இது இப்பாடலில் உள்ள அடி  

கண்டது மன்னும் ஒருநாள் - இது திருக்குறளில் உள்ள அடி
# மகிழ்ச்சி நேரம்


**மகிழ்ச்சி நேரம்** என்பது 2007-2009 காலப் பகுதியில் ஈழப் போராட்டம் தீவிரம் அடைந்து மக்கள் தொடர்ச்சியான இடம்பெயர்ந்து கொண்டிருக்கையில், அங்கிருந்த சிறுவர்களை ஒரு சிறிது நேரம் மகிழ்ச்சியாக வைத்திருக்க செயற்படுத்தப்பட்ட ஒரு திட்டமாகும். சிறுவர்களை ஓவியம் வரைதல், பாட்டு, நகைச்சுவை, role playing ஊடாக ஈடுபடுத்தினர். மனநிலை மோசமாக அல்லது மனவிரக்தியில் இருந்த சிறுவர்களுக்கு இது சிறு பொழுதெனினும் ஒரு விடுதலையாக இருந்தது.
# மிக்-21

**மிகோயன் குருவிச் மிக்-21** என்பது ஒரு மீயொலிவேக சண்டை மற்றும் இடைமறிப்பு தாரை வானூர்தியாகும். இது சோவியத் ஒன்றியத்தில் மிகோயன் குருவிச் நிறுவனத்தால் 1950 களில் வடிவமைக்கப்பட்டது.  

நான்கு கண்டங்களில் உள்ள ஏறத்தாழ 60 நாடுகள் இந்த வானூர்திகளைப் பயன்படுத்தின. இதன் முதல் வானூர்தி தயாரிக்கப்பட்டு ஏழு தசாப்தங்கள் ஆன பிறகும் இது இன்றும் உபயோகத்தில் உள்ளது. போர் வானூர்தி வரலாற்றில் அதிகம் தயாரிக்கப்பட்ட மீயொலிவேக தாளை வானூர்தி இதுவேயாகும்.  

ஆரம்ப காலங்களில் தயாரிக்கப்பட்ட விமானங்கள் இரண்டாம் தலைமுறை வானூர்திகளாகவும், பிற்காலங்களில் தயாரிக்கப்பட்ட விமானங்கள் மூன்றாம் தலைமுறை வானூர்திகளாகவும் கருதப்பட்டன.  

### வடிவமைப்பு
மிக்-21 சோவியத் ஒன்றியத்தில் உருவாக்கப்பட்ட முதல் மீயொலிவேக சண்டை மற்றும் இடைமறிப்பு தாரை வானூர்தியாகும். இது மாக் 2 வரை வேகமாக பறக்கக்கூடிய ஒரு இலகுரக போர் வானூர்தியாகும். குறைந்த தூரம் மட்டுமே பறக்க முடிந்ததால் பின்னர் மேம்படுத்தப்பட்ட மாறுபாடுகளில் அதிக எரிபொருள் எடுத்துச் செல்லும் வகையில் இவை மாற்றியமைக்கப்பட்டன. இந்த தாரை வானூர்தியானது வானில் நொடிக்கு 235 மீட்டர் ஏறக்கூடியதாகும்.  

உருவாக்கப்பட்ட முதல் மீயொலிவேக சண்டை மற்றும் இடைமறிப்பு தாரை வானூர்தியாகும்]]  

இந்த வானூர்தி ஒரு நீள்வட்ட வடிவில் 1.24 மீட்டர் அகலம் கொண்டுள்ளது. தாரைப் பொறிக்கான காற்று ஒரு கூம்பு வடிவ நுழைவாயில் மூலம் எடுக்கப்படுகிறது. வானூர்தியின் மூக்கின் இருபுறமும், பொறிக்கு அதிக காற்றை வழங்குவதற்கு செவுள்கள் உள்ளன.  

விமானத்தின் அடிப்பகுதியில், மூன்று காற்று நிறுத்திகள் உள்ளன, இரண்டு முன்புறம் மற்றும் பின்புறம். காற்று நிறுத்திகளுக்குப் பின்னால் பிரதான இறங்கமைப்பிற்கான விரிகுடாக்கள் உள்ளன. வானூர்தியின் கீழ் பகுதியில் இறக்கையின் பின் விளிம்பிற்குப் பின்னால் ஆயுதங்களை எடுத்துச் செல்வதற்கான இணைப்புப் புள்ளிகள் உள்ளன. செங்குத்து நிலைப்படுத்தி மற்றும் வாலின் அடிப்பகுதியில் உள்ள ஒரு சிறிய துடுப்பு வானூர்தியைக் கட்டுப்படுத்த உதவுகிறது. பிரதான இறங்கமைப்பிற்கான சக்கரங்கள் 87° சுழற்றிய பின் உடற்பகுதிக்குள் உள்வாங்குகின்றன. இதனுடன் அதிர்ச்சி உறிஞ்சிகள் இறக்கைக்குள் பின்வாங்குகின்றன. மூக்கு பகுதியில் உள்ள சக்கரம் உடற்பகுதியில் கதிரலைக் கும்பாவிற்கு கீழ் முன்னோக்கி உள்வாங்குகிறது.  

### தயாரிப்பு
சோவியத் ஒன்றியத்தில் மொத்தம் 10,645 விமானங்கள் கட்டப்பட்டன. அவை மூன்று தொழிற்சாலைகளில் தயாரிக்கப்பட்டன: மாஸ்கோ (3,203), கார்க்கி (5,765) மற்றும் திபிலீசி (1,678). உரிமத்தின் கீழ் செக்கோஸ்லோவாக்கியாவில் 194 வானூர்திகள் கட்டப்பட்டன. இந்தியாவின் இந்துஸ்தான் ஏரோனாடிக்ஸ் லிமிட்டெட் 657 வானூர்திகளை தயாரித்தது.
# தலைவாசல் சட்டமன்றத் தொகுதி



**தலைவாசல்** (*Talavasal*) என்பது தமிழ்நாட்டின் சேலம் மாவட்டத்தில் இருந்த ஒரு மாநில சட்டமன்றத் தொகுதியாகும். இது ஒரு பட்டியல் சாதி ஒதுக்கப்பட்ட தொகுதி. இத் தொகுதியில் நடைபெற்ற தேர்தல்கள் மற்றும் வெற்றி பெற்றவர்கள் விவரம் அட்டவணையில் கொடுக்கப்பட்டுள்ளது. 1957ஆம் ஆண்டில் தேர்தல் நடத்தப்படவில்லை.  

## சென்னை மாநிலம்
| 1952 | ஏ. சாம்பசிவம் | இந்திய தேசிய காங்கிரசு |
| --- | --- | --- |
| 1962 | ஏ. துரைசாமி | இந்திய தேசிய காங்கிரசு |
| 1967 | மூ. மாரிமுத்து | திராவிட முன்னேற்றக் கழகம் |

## தமிழ்நாடு
| 1971 | மூ. மாரிமுத்து | திராவிட முன்னேற்றக கழகம் |  |
| --- | --- | --- | --- |
| 1977 | செ. மெ. இராஜு | அண்ணா திராவிட முனேற்றக் கழகம் |  |
| 1980 | தா. இராசம்பாள் | இந்திய தேசிய காங்கிரசு (இந்திரா) |  |
| 1984 | தா. இராசம்பாள் | இந்திய தேசிய காங்கிரசு |  |
| 1989 | எசு. குணசேகரன் | திராவிட முன்னேற்றக் கழகம் |  |
| 1991 | கா. கந்தசாமி | இந்திய தேசிய காங்கிரசு |  |
| 1996 | கே.ராணி | தமிழ் மாநில காங்கிரசு |  |
| 2001 | வி. அழகம்மாள் | அனைத்திந்திய அண்ணா திராவிட முன்னேற்றக் கழகம் |  |
| 2006 | கே. சின்னதுரை | திராவிட முன்னேற்றக் கழகம் | } |
# பனமரத்துப்பட்டி சட்டமன்றத் தொகுதி



**பனமரத்துப்பட்டி சட்டமன்றத் தொகுதி** (*Panamarathupatty Assembly constituency*) என்பது சேலம் மாவட்டத்தைச் சேர்ந்த சட்டமன்ற தொகுதியாகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.  

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1967 | தி. பொன்னுமலை | திமுக | 34597 | 53.70 | சி. செப்பெருமாள் | காங்கிரசு | 26870 | 41.70 |  |
| 1971 | தி. பொன்னுமலை | திமுக | 35832 | 54.42 | பி. சின்னு என்கிற செப்பெருமாள் | காங்கிரசு (ஸ்தாபன) | 26854 | 40.79 |  |
| 1977 | ந. சுப்பராயன் | அதிமுக | 27676 | 45.04 | எஸ். சி. கஞ்சமலை | திமுக | 14478 | 23.56 |  |
| 1980 | க. இராசாராம் | அதிமுக | 44218 | 57.25 | பி. எம். சந்தானந்தம் | காங்கிரசு | 31614 | 40.93 |  |
| 1984 | க. இராசாராம் | அதிமுக | 48726 | 60.35 | எஸ். ஆர். சிவலிங்கம் | திமுக | 27810 | 34.45 |  |
| 1989 * | சே. இரா. சிவலிங்கம் | திமுக | 29805 | 31.89 | பி. தங்கவேலன் | அதிமுக(ஜெ) | 27980 | 29.94 |  |
| 1991 | க. இராசாராம் | அதிமுக | 70025 | 69.12 | சே. இரா. சிவலிங்கம் | திமுக | 19670 | 19.42 |  |
| 1996 | சே. இரா. சிவலிங்கம் | திமுக | 56330 | 49.76 | பி. விஜயலட்சுமி பழனிசாமி | அதிமுக | 43159 | 38.12 |  |
| 2001 | ப. விஜயலட்சுமி | அதிமுக | 78642 | 64.51 | சே. இரா. சிவலிங்கம் | திமுக | 36292 | 29.77 |  |
| 2006 ** | ரா. ராஜேந்திரன் | திமுக | 73210 | -- | ஆர். இளங்கோவன் | அதிமுக | 69321 | -- | } |

1. 1977ல் ஜனதாவின் ஆர். கோவிந்தன் 10150 (16.52%) & காங்கிரசின் என். எம். அர்ஜூனன் 9140 (14.88%) வாக்குகளும் பெற்றனர்.
1. 1989ல் காங்கிரசின் ரங்கராஜன் குமாரமங்கலம் 24303 (26.00%) வாக்குகள் பெற்றார். அதிமுக ஜானகி அணியின் எ. பி. முருகேசன் 10305 (11.03%) #வாக்குகள் பெற்றார்
1. 1991ல் பாமகவின் பி. என். குணசேகரன் 10417 (10.28%) வாக்குகள் பெற்றார்.
1. 1996 ல் பாமகவின் எம். நாராயணன் 10620 (9.38%) வாக்குகள் பெற்றார்.
1. 2006 தேமுதிகவின் கே. சுரேஷ் பாபு 15802 வாக்குகள் பெற்றார்.

## 1977
# சங்ககிரி சட்டமன்றத் தொகுதி


**சங்ககிரி சட்டமன்றத் தொகுதி** (Sangagiri Assembly constituency) சேலம் மாவட்டத்தைச் சேர்ந்த சட்டமன்றத் தொகுதியாகும்.  

## தொகுதியில் அடங்கியுள்ள பகுதிகள்
- சங்ககிரி வட்டம்
- ஓமலூர் வட்டம் (பகுதி)
இலவம்பட்டி, பணிக்கனூர், இடையப்பட்டி, பாப்பம்பட்டி, தெசவிளக்கு மற்றும் குருக்கப்பட்டி கிராமங்கள்,  

தாரமங்கலம் (பேரூராட்சி)  

## வெற்றி பெற்றவர்கள்
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1957 | கே. எஸ். சுப்பிரமணிய கவுண்டர் | காங்கிரசு | 21408 | 60.09 | ஆர். தாண்டவன் | சுயேச்சை | 9064 | 25.44 |  |
| 1962 | கே. எஸ். சுப்பிரமணிய கவுண்டர் | காங்கிரசு | 26531 | 48.38 | பி. பண்டரிநாதன் | திமுக | 17587 | 32.07 |  |
| 1967 | ஆர். நல்லமுத்து | திமுக | 30112 | 61.70 | எ. இராஜேந்திரன் | காங்கிரசு | 17174 | 35.19 |  |
| 1967 இடைத்தேர்தல் | சி. வீரமணி | திமுக | 34477 | 59.05 | பி. டி. சிரீரங்கன் | காங்கிரசு | 22923 | 39.26 |  |
| 1971 | வி. முத்து | திமுக | 27741 | 60.73 | பி. டி. சீரங்கன் | காங்கிரசு (ஸ்தாபன) | 17422 | 38.14 |  |
| 1977 | ப. தனபால் | அதிமுக | 32780 | 53.27 | எம். பரமானந்தம் | திமுக | 11751 | 19.10 |  |
| 1980 | ப. தனபால் | அதிமுக | 45664 | 56.61 | ஆர். வரதராஜன் | திமுக | 33109 | 41.04 |  |
| 1984 | ப. தனபால் | அதிமுக | 58276 | 56.99 | எஸ். முருகேசன் | திமுக | 41906 | 40.98 |  |
| 1989 | ஆர். வரதராஜன் | திமுக | 43365 | 41.72 | ஆர். தனபால் | அதிமுக (ஜெ) | 35496 | 34.15 |  |
| 1991 | வி. சரோஜா | அதிமுக | 79039 | 70.01 | ஆர். வரதராஜன் | திமுக | 27080 | 23.99 |  |
| 1996 | வி. முத்து | திமுக | 64216 | 54.43 | கே. கே. இராமசாமி | அதிமுக | 42880 | 36.35 |  |
| 2001 | ப. தனபால் | அதிமுக | 70312 | 56.41 | டி. ஆர். சரவணன் | திமுக | 47360 | 38.00 |  |
| 2006 | வி. பி. துரைசாமி | திமுக | 67792 | -- | எஸ். சாந்தாமணி | அதிமுக | 51372 | -- |  |
| 2011 | ப. விஜயலட்சுமி | அதிமுக | 105502 | -- | வீரபாண்டி எஸ்.ஆறுமுகம் | திமுக | 70423 | -- |  |
| 2016 | எஸ். ராஜா | அதிமுக | 96202 | -- | தி. கா. ராஜேஸ்வரன் | காங்கிரஸ் | 58828 | -- |  |
| 2021 | செ. சுந்தரராசன் | அதிமுக | 115472 | -- | கே. எம். ராஜேஷ் | திமுக | 95427 | -- | } |

1. 1977ல் ஜனதாவின் பி. முத்துசாமி 9131 (14.84%) & காங்கிரசின் எம். வேல்ராஜ் 5125 (8.33%) வாக்குகளும் பெற்றனர்.
1. 1989ல் காங்கிரசின் எம். குழந்தைராஜ் 12431 (11.96%) வாக்குகள் பெற்றார். அதிமுக ஜானகி அணியின் வி. அம்பேத்கர் 8625 (8.30%) வாக்குகள் பெற்றார்
1. 1991ல் பாமகவின் வி. இராமன் 5902 (5.23%) வாக்குகள் பெற்றார்.
1. 2006 தேமுதிகவின் எஸ். ஈசுவரன் 19109 வாக்குகள் பெற்றார்.

## சட்டமன்றத் தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1967 இடைத்தேர்தல்

### 1962

### 1957
# தாரமங்கலம் சட்டமன்றத் தொகுதி



**தாரமங்கலம் சட்டமன்றத் தொகுதி** சேலம் மாவட்டத்தைச் சேர்ந்த சட்டமன்ற தொகுதியாகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.  

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1957 | என். எஸ். சுந்தரராஜன் | காங்கிரசு | 15752 | 63.47 | சின்னப்பன் | சுயேச்சை | 5293 | 21.33 |  |
| 1962 | என். எஸ். சுந்தரராஜன் | காங்கிரசு | 30020 | 52.65 | பி. ஆர். நல்லதம்பி கவுண்டர் | திமுக | 26997 | 47.35 |  |
| 1967 | கே. ஆர். கோவிந்தன் | திமுக | 33222 | 57.80 | எம். எஸ். கிருஸ்ணன் | காங்கிரசு | 24259 | 42.20 |  |
| 1971 | மு. பரமசிவம் | திமுக | 33257 | 61.79 | இராமசாமி கவுண்டர் | காங்கிரசு (ஸ்தாபன) | 20564 | 38.21 |  |
| 1977 | இரா. நாராயணன் | காங்கிரசு | 23882 | 34.59 | எஸ். செம்மலை | அதிமுக | 23863 | 34.56 |  |
| 1980 | எஸ். செம்மலை | சுயேச்சை | 49597 | 60.33 | ஆர். நாராயணன் | காங்கிரசு | 27214 | 33.11 |  |
| 1984 | எஸ். செம்மலை | அதிமுக | 63407 | 69.68 | கே. அர்சுனன் | திமுக | 25429 | 27.95 |  |
| 1989 | க. அர்ஜுனன் | அதிமுக(ஜெ) | 15818 | 25.49 | பி. கந்தசாமி | சுயேச்சை | 14165 | 22.82 |  |
| 1991 | இரா. பழனிசாமி | காங்கிரசு | 50538 | 47.66 | எஸ். அன்னாசி | பாமக | 42204 | 39.80 |  |
| 1996 | பி. கோவிந்தன் | பாமக | 50502 | 44.19 | பி. இளவரசன் | திமுக | 25795 | 22.57 |  |
| 2001 | எம். பி. காமராஜ் | பாமக | 67012 | 56.09 | அம்மாசி | திமுக | 41554 | 34.78 |  |
| 2006 | பி. கண்ணன் | பாமக | 49045 | -- | பி. கோவிந்தன் | சுயேச்சை | 36791 | -- | } |

- 1977ல் ஜனதாவின் டி. எம். இராமசாமி கவுண்டர் 10073 (14.59%) & திமுகவின் கே. ஆர். கோவிந்தன் 9020 (13.06%) வாக்குகளும் பெற்றனர்.
- 1989ல் திமுகவின் பி. அர்சுனன் 13301 (21.43%) வாக்குகள் பெற்றார். அதிமுக ஜானகி அணியின் எஸ். செம்மலை 8100 (13.05%) வாக்குகள் பெற்றார், காங்கிரசின் டி. அருணாச்சலம் 7780 (12.54%) வாக்குகள் பெற்றார்.
- 1991ல் ஜனதா தளத்தின் பி. நாச்சிமுத்து 11602(10.94%) வாக்குகள் பெற்றார்.
- 1996ல் காங்கிரசின் ஆர். பழனிசாமி 25375 (22.20%) வாக்குகளும் மதிமுகவின் பி. கந்தசாமி 7889 (6.90%) வாக்குகளும் பெற்றனர்.
- 2006 தேமுதிகவின் சி. ஜெ. சுரேஷ் 14870 வாக்குகளும் மதிமுகவின் கே. எஸ். வி. தாமரை கண்ணன் 34960 வாக்குகளும் பெற்றனர்.

### 1991

## 1977

## 1971

## 1967
# தேனி மாவட்ட சார் நிலை நீதிமன்றங்கள்

தேனி மாவட்டத்தில் தேனி, பெரியகுளம், உத்தமபாளையம், போடிநாயக்கனூர், ஆண்டிபட்டி ஆகிய ஊர்களில் நீதிமன்றங்கள் அமைந்துள்ளன.  

## தேனி
தேனி மாவட்டத்தின் தலைநகரான தேனியில் கீழ்காணும் நீதிமன்றங்கள் அமைந்துள்ளன.  

1. மாவட்ட முதன்மை நீதிபதி
1. தலைமைக் குற்றவியல் நீதிபதி
1. சார்பு நீதிபதி
1. மாவட்ட உரிமையியல் நீதிபதி
1. குற்றவியல் நீதிபதி

## பெரியகுளம்
தேனி மாவட்டம் பெரியகுளத்தில் கீழ்காணும் நீதிமன்றங்கள் அமைந்துள்ளன.  

1. மாவட்டக் கூடுதல் முதன்மை மற்றும் விரைவு நீதிமன்ற நீதிபதி
1. சார்பு நீதிபதி
1. மாவட்ட உரிமையியல் நீதிபதி
1. குற்றவியல் நீதிபதி

## உத்தமபாளையம்
தேனி மாவட்டம் உத்தமபாளையத்தில் கீழ்காணும் நீதிமன்றங்கள் அமைந்துள்ளன.  

1. சார்பு நீதிபதி
1. மாவட்ட உரிமையியல் நீதிபதி
1. குற்றவியல் நீதிபதி

## போடிநாயக்கனூர்
தேனி மாவட்டம் போடிநாயக்கனூரில் கீழ்காணும் நீதிமன்றம் அமைந்துள்ளது.  

1. மாவட்ட உரிமையியல் மற்றும் குற்றவியல் நீதிபதி

## ஆண்டிபட்டி
தேனி மாவட்டம் ஆண்டிபட்டியில் கீழ்காணும் நீதிமன்றம் அமைந்துள்ளது.  

1. மாவட்ட உரிமையியல் மற்றும் குற்றவியல் நீதிபதி

## வெளி இணைப்பு
- தேனி மாவட்ட நீதிமன்றங்கள் குறித்த ஆங்கிலத் தகவல்
# வீடியோகான் மொபைல்



**வீடியோகான் மொபைல் சர்வீஸ்** (ஆங்கிலம்: Videocon Mobile Service) இந்தியாவின் வீடியோகான் குழுமத்தின் ஒரு அங்கமாகும். இந்நிறுவனம் இந்தியாவில் ஜி.எஸ்.எம் வகை நகர்பேசி சேவை வழங்குகிறது. இந்நிறுவனத்தின் தலைமையகம் மும்பையில் உள்ளது. தற்பொழுது இந்தியாவில் 16 வட்டங்களில் சேவை வழங்குகிறது.  

## சிறப்பு
குறிப்பிட்ட மாதாந்திர வாடகையில் தினசரி 60 நிமிடங்கள் இலவசமாக பேசும் கட்டண திட்டம் இந்நிறுவனத்தின் சிறப்பம்சம்.  

## வழங்கும் சேவைகள்
- குரல் வழி அழைப்புகள்
- குறுஞ்செய்தி
- நகர்பேசி இணையம்
- மதிப்புக்கூட்டு சேவைகள்

## மேற்கோள்களும் குறிப்புகளும்
- வீடியோகான் இணையம்
# இலங்கை அரச மருந்தகக் கூட்டுத்தாபனம்



**இலங்கை அரச மருந்தக கூட்டுத்தாபனம்** (*State Pharmaceuticals Corporation of Sri Lanka*) 1971ம் ஆண்டு அரச கைத்தொழில் கூட்டுத்தாபன சட்டமூலத்தின் கீழ் உருவாக்கப்பட்டு இலாப நோக்கம் கொண்டு இயங்கி வரும் ஒரு நிருவனமாகும். இந்நிறுவனம் இலாப நோக்கம் கொண்டு இயங்குவதால் வருமானவரி திணைக்களத்துக்கும், திரைசேரிக்கான பங்கு இலாபத்தையும் சொலுத்துகின்றது. அரச மருந்தக கூட்டுத்தாபனமானது, மருந்துகளை விநியோகிக்கும் பல்வேறு தனியார் நிறுவனங்களுடன் போட்டியிட்டு தொடர்ந்தும் முன்னிலை வகித்து வருகின்றது.  

## நோக்கம்
மக்களுக்கு தரத்தில் உயர்ந்ததும், பாதுகாப்பானதும், நேர்த்தியானதுமான மருந்துகளை நியாய விலையில் வழங்குதல்.  

## பிரதான குறிக்கோள்
ஒழிவு மறைவற்ற முறையில் கேள்விப்பத்திர கோரலின் மூலம் உயர்ந்தரக பதுகாப்பான மருந்துவகைகளை விலைக்கு வாங்கி,  
- சுகாதார விநியோகப் பிரிவின் மூலம் சுகாதார அமைச்சுக்கு வழங்குதல்.
- அரச மருந்தகம் (Rajaya Osu Sala), முகவர் மருந்தகம் (Franchise Osu Sala), அனுமதி பெற்ற மருத்துவக் கடைகள் (Authorised Retailers), தனியார் பாமசி மூலம் மக்களுக்கு வழங்குதல்.
# கிழக்கு ஐரோப்பா

சபையின் வரையறையின் படி கிழக்கு ஐரோப்பா  
(சிவப்பு வண்ணத்தில்):  


**சிவப்பு ஐரோப்பா** பொதுவாக ஐரோப்பா கண்டத்தில் கிழக்கிலுள்ள நாடுகளைக் குறிக்கும். வடக்கு ஐரோப்பாவில் இடம் பெற்றுள்ள நாடுகள், புவியியல், அரசியல், மொழியியல், தட்பவெட்ப நிலை என்று வரையறையைப் பொறுத்து மாறுகின்றன. ஐக்கிய நாடுகள் சபையின் புள்ளியல் துறையின் வரையறையின் படி பின்வரும் நாடுகள் கிழக்கு ஐரோப்பிய நாடுகளாகக் கருதப்படுகின்றன:  

- பெலாருஸ்
- பல்கேரியா
- செக் குடியரசு
- ஹங்கேரி
- மல்டோவா
- போலந்து
- ரொமேனியா
- ரஷ்யா
- சுலோவாக்கியா
- உக்ரைன்
# பார் அட் லா


**பார் அட் லா** (Bar at Law) அல்லது **பாரிஸ்டர் ** என்பவர் ஐக்கிய இராச்சியத்தில் வகைப்படுத்தப்பட்டுள்ள வழக்கறிஞர் ஆவர்.இவர்கள் கட்சிக்காரர்களின் நேரடி பிரதிநிதியாக செயல்பட இயலாதமையால் **வழக்குரைஞர் (சாலிசிடர்)** என்றழைக்கப்படுகின்ற வழக்கறிஞர்களிடமிருந்து வேறுபடுகின்றனர்.இவர்கள் சட்ட நிபுணர்களாக இருந்து நீதிமன்ற வழக்காடலில் வழக்குரைஞரின் அழைப்பின் பேரில் உதவி புரிகின்றனர். வழக்கறிஞர்கள் சங்கம் (பார்)அல்லது இங்கிலாந்து அல்லது வேல்சில் கோர்ட் இன்கள் (Inn of court) எனப்படும் தொழில்முறை சங்கங்கள் இவர்களது தேர்வு,நடத்தை மற்றும் பயிற்சி முதலியவற்றைக் கட்டுப்படுத்துகின்றன.  

ஐக்கிய இராச்சியத்தின் கோர்ட் இன்கள் கட்டற்ற பாரிஸ்டர் சங்களாகும்.விடுதலைக்கு முந்தைய இந்தியாவில் இங்கிலாந்து சென்று இத்தகைய இன் ஒன்றில் சேர்ந்து சட்டப்பயிற்சி பெற்றவர் பார் அட் லா என அறியப்பட்டனர்.இன் ஒன்றில் எடுத்துக்கொள்ளப்பட்ட ஒருவரே வழக்கறிஞர் சங்கத்தில் சேர அனுமதிக்கப்பட்டனர். தற்போது இந்தியாவில் பார் அட் லா என்ற முறைமை வழக்கத்தில் இல்லை.  

## வெளியிணைப்புகள்

#### ஆத்திரேலியா
- ஆத்திரேலியாவில் பாரிஸ்டர்கள்
- நியூ சௌத்வேல்ஸ் வழக்கறிஞர் சங்கம்
- விக்டோரியாவின் வழக்கறிஞர் சங்கம்
- குயின்ஸ்லாந்தின் வழக்கறிஞர் சங்கம்
- தென் ஆத்திரேலியாவின் வழக்கறிஞர் சங்கம்
- மேற்கு ஆத்திரேலியாவின் வழக்கறிஞர் சங்கம்
#### ஐக்கிய இராச்சியம் மற்றும் அயர்லாந்து
- பாரிஸ்டர்களுக்கான இதழ்
- த இன்னர் டெம்பிள்
- வழக்கறிஞர் சங்க மன்றம்
- வட அயர்லாந்தின் வழக்கறுஞர் சங்க நூலகம்
- இசுகாட்லாந்து வழக்கறிஞர்கள்
- ஐரிஷ் பார் கவுன்சில்

#### பிற நாடுகள்
- வழக்கறிஞர் சங்கம் ஹாங்காங்
- கனடா பார் சங்கம்
# ராவ் பகதூர்

***ராவ் பகதூர்*** (***Raobahadur*** ' ; சிலநேரங்களில்***R.B.***) என்பது பிரித்தானிய இந்தியாவில் நாட்டிற்கு சிறந்த சேவை புரிந்த தனிநபர்களுக்கு வழங்கப்பட்ட ஓர் பட்டமாகும். இது வங்காளத்தில் *ராய் பகதூர்* என வழங்கப்பட்டது. "ராவ்" என்ற சொல் "இளவரசர்" என்பதையும் "பகதூர்" என்பது "மாண்பிற்குரியவர்" என்றும் பொருள்படும். பிரித்தானிய இந்தியாவில் இந்துக்களுக்கும் கிருத்துவர்களுக்கும் பதக்கமொன்றுடன் வழங்கப்பட்ட இப்பட்டம் தற்கால பத்மசிறீ போன்ற குடியியல் விருதுகளுக்கு இணையானது. இசுலாமிய, பார்சி மக்களுக்கு **கான் பகதூர்** என்று வழங்கப்பட்டது. சிலநேரங்களில் *ராய் சாகிப்* என்ற பட்டமும் வழங்கப்பட்டது.  

இதற்கு அடுத்த உயரிய பட்டம் திவான் பகதூர்.  

இதற்குக் கீழ்நிலைப் பட்டம் ராய் சாகிப்  

## குறிப்பிடத்தக்க சிலர்
1. வில்லவராயர் கடலரசர், தூத்துக்குடி
1. பரமேசுவரன் பிள்ளை
1. சி. வை. தாமோதரம்பிள்ளை
1. எஸ். பி. ராசமாணிக்க பண்டாரம் (1899–1949), சேலம் ஜில்லா தலைவர், சேலம் தாலுக்கா தலைவர்(1934), நீதிக்கட்சி தலைவர், வள்ளல்
1. சவரிநாதன் பிள்ளை, வருமானவரி ஆணையர், கோவை
1. எல். ஸ்ரீராமுலுநாயுடு, சென்னை மாகாண மேயர்
1. சாவூர் ஜான் பால், முல்லச்சேரி, கேரளா
1. டி. ஏ. மதுரம் மருத்துவர் திருச்சிராப்பள்ளி
1. சர் அன்னாசாமி தாமரைச்செல்வம் பன்னீர் செல்வம், தஞ்சாவூர்
1. சா. கிருஷ்ணசாமி அய்யங்கார்
1. ஹச். பி. அரி கௌடர்
1. கே. எம். எஸ். இலக்குமணய்யர் [1886-1970], மதுரை.
1. எம்.எஸ்.பி செந்தில் குமார நாடார், விருதுநகர்.
1. ராவ் பகதூர் குரூஸ் பர்னாந்து.. தூத்துக்குடி நகரதந்தை (1909 to 1927)

### திவான் பகதூர் பட்டம் பெற்றவர்கள்
1. முருகதாஸ் தீர்த்தபதி, சமீன்தார், சிங்கம்பட்டி, திருநெல்வேலி
1. சர் டி.விஜயராகவாச்சார்யா, கரூர்
1. இரட்டைமலை சீனிவாசன்
# தென் ஆற்காடு மாவட்டம்


**தென் ஆற்காடு மாவட்டம்** இந்தியாவின் தமிழ்நாட்டில் அமைந்திருந்த பிரிக்கப்பட்ட பழைய மாவட்டம் ஆகும்.  

முகலாய ஆட்சிக்குட்பட்ட ஆற்காடு மாநிலத்தின் (சுபா) தலைநகராக ஆற்காடு (Arcot) இருந்தது. இந்நகரம் இன்று ராணிப்பேட்டை மாவட்டத்தில் உள்ளது. 17ஆம் நூற்றாண்டின் பிற்பகுதியில் முகலாயர் தென்னிந்தியாவில் தங்கள் ஆட்சியை இழந்தபோது, ஆற்காடு பகுதிகளை உள்ளூர் ஆற்காடு நவாப்கள் ஆட்சி புரியத் தொடங்கினார். ஆற்காடு சுபாவை 1801ஆம் ஆண்டு பிரித்தானிய கிழக்கிந்தியக் கம்பனி கையகப்படுத்தியது. தனது நிருவாக வசதிக்காக வட ஆற்காடு, தென் ஆற்காடு மாவட்டம் என இரு மாவட்டங்களாக பிரித்து ஆண்டது. தென்னார்க்காடு மாவட்டம் எனவும் ஆங்கிலேயர்களால் பெயர் சூட்டப்பட்டன. தென்னார்க்காடு மாவட்டத்தின் பரப்பு 10,770 சதுர கி.மீ. ஆகும். 1993ஆம் ஆண்டு செப்டம்பர் 30 முதல் இந்த மாவட்டம் மீண்டும் நிருவாகச் சீரமைப்பிற்காக கடலூர் மாவட்டம், விழுப்புரம் மாவட்டம் என இரண்டாகப் பிரிக்கப்பட்டது.  
இரண்டாகப் பிரிக்கப்படுவதற்கு முன் தென்னாற்காட்டின் தலைநகராக கடலூர் மாவட்டம் இருந்தது. விழுப்புரம் மாவட்டத்தின் தெற்குமேற்குப் பகுதிகளைக் கொண்டு, தமிழ்நாட்டின் 34-வது மாவட்டமாக கள்ளக்குறிச்சி மாவட்டம் 8 சனவரி 2019 அன்று புதிதாக உருவாக்கப்பட்டது. இம்மாவட்டத்தின் தலைமையிடம் கள்ளக்குறிச்சி நகரம் ஆகும். இப்புதிய மாவட்டத்தை 26 நவம்பர் 2019 அன்று தமிழ்நாடு முதல்வர் எடப்பாடி. பழனிச்சாமி கள்ளக்குறிச்சியில் துவக்கி வைத்தார்.  

தென் ஆற்காடு மாவட்டம் ஒன்பது வட்டங்களாக பிரிக்கப்பட்டிருந்தது :-  

- சிதம்பரம்
- கடலூர்
- கள்ளக்குறிச்சி
- திண்டிவனம்
- திருக்கோவிலூர்
- திருவண்ணாமலை
- விழுப்புரம்
- விருத்தாச்சலம்
- பண்ருட்டி .

## இதனையும் காண்க
- வட ஆற்காடு மாவட்டம்
- ஆற்காடு நவாப்கள்
# தானுந்துப் பகிர்வு

**தானுந்துப் பகிர்வு**, கார் பகிர்வு, கார் கார் சேர்மம் என்பது தானுந்துப் பயணத்தை பிறருடன் சேர்ந்து செய்வது, அல்லது தானுந்தை பிறருடன் பகிர்ந்து பயன்படுதுவதைக் குறிக்கிறது. இப்படிச் சேர்ந்து பயன்படுத்துவதால் கார்ச் செலவு குறைகிறது, சூழல் மாசடைதல் குறைகிறது, நண்பர்களையும் பெற முடியும்.  

மேலும் பெருநகரங்களில் போக்குவரத்து நெரிசல் ஒரு முக்கியத் தொல்லையாக இருப்பதால் தானுந்துப் பகிர்வு இதனைக் குறைக்கும் ஒரு வழிமுறையாகவும் பார்க்கப்படுகிறது.
# டென்மார்க் நீரிணை


**டென்மார்க் நீரிணை** (டேனிய மொழி:Danmarksstrædet; ஐசுலாந்து மொழி: Grænlandssund) வடமேற்கில் கிரீன்லாந்திற்கும் தென்கிழக்கில் ஐஸ்லாந்திற்கும் இடையில் அமைந்துள்ள ஒரு நீரிணை. இது ஆர்க்டிக் பெருங்கடலின் நீட்டிப்பான கிரீன்லாந்து கடலையும் அட்லாண்டிக் கடலையும் இணைக்கிறது. 480 கி.மீ நீளமும் குறைந்த பட்சம் 290 கி.மீ அகலமும், குறைந்த பட்சம் 191 மீ ஆளமும் உடையது. குளிர்ந்த கிழக்கு கிரீன்லாந்து நீரோட்டம் இந்த நீரிணை வழியாகச் செல்கிறது. இங்கு பல முக்கிய மீன்பிடி தளங்கள் அமைந்துள்ளன
# நாய்ச்சண்டை

வகை விமானங்கள்]]  

**நாய்ச்சண்டை** (*dogfight*) என்பது வான்போரில் ஈடுபடும் சண்டை விமானங்கள் பங்கேற்கும் ஒரு சண்டை வகை. பொதுவாக இரண்டு அல்லது அதற்கு மேற்பட்ட விமானங்கள் இச்சண்டையில் பங்கேற்கின்றன. பங்கேற்கும் விமானங்கள் அருகில் எதிரி விமானங்கள் உள்ளன என்பதை உணர்ந்தே சண்டையில் ஈடுபடுகினறன. குறுகிய எல்லைக்குள் அதிவேகத்தில் நடக்கும் இச்சண்டையின் இலக்கு எதிரி விமானத்தை வீழ்த்துவதே. இதற்காக துப்பாக்கிகள், ஏவுகணைகள் போன்ற ஆயுதங்களை விமானங்கள் பயன்படுத்துகின்றன.  

விமானங்கள் கண்டுபிடிக்கப்பட்ட பின் நடைபெற்ற முதல் பெரிய போர் முதலாம் உலகப் போர். இப்போரில் தான் முதன் முதலில் விமானங்கள் ஆயுதங்களாக பயன்படுத்தப்பட்டன. ஆரம்பத்தில் எதிரிகளின் தரைப்படைகள் மீது குண்டு வீசவும், உளவு பார்க்கவும் மட்டுமே விமானங்கள் பயன்படுத்தப்பட்டன. பின்னர் இரு தரப்பு விமானங்களும் நடு வான்வெளியில் ஒன்றோடு ஒன்று மோதத் தொடங்கின. “நாய்ச்சண்டை” என்ற பெயர் இவ்வாறு தான் ஏற்பட்டது. நாய்க்கூட்டங்கள் மூர்க்கத்துடன் சாகும்வரை ஒன்றையொன்று தாக்கிச் சண்டையிடுவது போல இந்த சண்டை முறை அமைந்திருந்ததால் இப்பெயர் ஏற்பட்டது. 1919ம் ஆண்டே “நாய்ச்சண்டை” என்ற தொடர் அச்சில் வந்து விட்டாலும், இரண்டாம் உலகப் போரில் தான் பிரபலமானது. தற்கால வான்படை விமானிகளுக்கு நாய்ச்சண்டை உத்திகளில் பயிற்சி அளிப்பது இன்றியமையாததாகி விட்டது.
# கடலூர் சட்டமன்றத் தொகுதி


**கடலூர் சட்டமன்றத் தொகுதி** (Cuddalore Assembly constituency), கடலூர் மாவட்டத்தின் ஒரு சட்டமன்றத் தொகுதியாகும்.  

## தொகுதியில் அடங்கியுள்ள பகுதிகள்
**கடலூர் வட்டம் (பகுதி)** கடலூர் துறைமுகம், மேலக்குப்பம், நல்லாத்தூர், தூக்கணாம்பாக்கம், தென்னம்பாக்கம். செல்லஞ்சேரி, புதுக்கடை, வடபுரம், கீழ்பாதி, கிளிஞ்சிக்குப்பட்ம், சிங்கிரிக்குடி, மதலப்பட்டு, கீழ் அழிஞ்சிப்பட்டு, நாகப்பனூர், மேல் அழிஞ்சிப்பட்டு, ஓடலப்பட்டு, கீழ்குமாரமங்கலம், காரணப்பட்டு, பள்ளிப்பட்டு, மலைபெருமாள் அகரம், உள்ளேரிப்பட்டு, கரைமேடு, திருப்பணாம்பாக்கம், களையூர், அழகியநத்தம், இரண்டாயிரவிளாகம், வெள்ளப்பாக்கம். மருதாடு, நத்தப்பட்டு, வெளிச்செம்மண்டலம், சின்னகங்கனாங்குப்பம், சுப உப்பலவாடி, குண்டு உப்பலவாடி, உச்சிமேடு, பெரியகங்கனாங்குப்பம், கோண்டூர், தோட்டப்பட்டு, செஞ்சிகுமாரபுரம், வரக்கால்பட்டு மற்றும் காராமணிக்குப்பம் கிராமங்கள்.  
கடலூர் (நகராட்சி) மற்றும் பாதிரிக்குப்பம் (சென்சஸ் டவுன்).  

## வெற்றி பெற்றவர்கள்
### சென்னை மாநிலம்
| 1952 | சிவ சிதம்பர ராமசாமி படையாச்சி மற்றும் ரத்தினம் | தமிழ்நாடு டோய்லர்ஸ் கட்சி |
| --- | --- | --- |
| 1957 | பி. ஆர். சீனிவாச படையாச்சி | இந்திய தேசிய காங்கிரசு |
| 1962 | பி. ஆர். சீனிவாச படையாச்சி | இந்திய தேசிய காங்கிரசு |
| 1967 | இரெ. இளம்வழுதி | திராவிட முன்னேற்றக் கழகம் |

### தமிழ்நாடு

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ஆம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1971 | ஆர். கோவிந்தராஜன் | திமுக | 35,219 | தரவு இல்லை | 52.60 | பி. ஆர். சீனிவாச படையாச்சி | 30,909 | 46.17 |  |
| 1977 | கி. அப்துல் லத்தீப் | அதிமுக | 24,107 | 31 | கோவிந்தராஜன் | திமுக | 22,280 | 29 |  |
| 1980 | பாபு கோவிந்தராஜன் | திமுக | 40,539 | 48 | ரகுபதி | அதிமுக | 37,398 | 45 |  |
| 1984 | வி. கோ. செல்லப்பா | இதேகா | 53,759 | 56 | கிருஷ்ணமூர்த்தி | திமுக | 37,063 | 39 |  |
| 1989 | இ. புகழேந்தி | திமுக | 42,790 | 42 | ராதாகிருஷ்ணன் | இதேகா | 22,408 | 22 |  |
| 1991 | பி. ஆர். எஸ். வெங்கடேசன் | இதேகா | 51,459 | 47 | புகழேந்தி | திமுக | 36,284 | 33 |  |
| 1996 | இ. புகழேந்தி | திமுக | 74,480 | 60 | கேவி ராஜேந்திரன் | இதேகா | 25,853 | 21 |  |
| 2001 | இ. புகழேந்தி | திமுக | 54,671 | 46 | பிஆர்எஸ் வெங்கடேசன் | தமாகா | 54,637 | 46 |  |
| 2006 | கோ. ஐயப்பன் | திமுக | 67,003 | 48 | குமார் | அதிமுக | 60,737 | 43 |  |
| 2011 | எம். சி. சம்பத் | அதிமுக | 85,953 | 60.56 | புகழேந்தி | திமுக | 52,275 | 36.83 |  |
| 2016 | எம். சி. சம்பத் | அதிமுக | 70,922 | 41.57 | இள. புகழேந்தி | திமுக | 46,509 | 27.26 |  |
| 2021 | கோ. ஐயப்பன் | திமுக | 84,563 | 46.46 | எம். சி. சம்பத் | அதிமுக | 79,412 | 43.63 | } |

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952
# உளுந்தூர்ப்பேட்டை சட்டமன்றத் தொகுதி



**உளுந்தூர்பேட்டை**, கள்ளக்குறிச்சி மாவட்டத்தின் ஒரு சட்டமன்றத் தொகுதியாகும்.  

## தொகுதியில் அடங்கியுள்ள பகுதிகள்
உளுந்தூர்பேட்டை வட்டம்  

## வெற்றி பெற்றவர்கள்
### சென்னை மாநிலம்
| 1952 | எம். கந்தசாமி படையாச்சி | இந்திய தேசிய காங்கிரசு |
| --- | --- | --- |
| 1957 | எம். கந்தசாமி படையாச்சி | இந்திய தேசிய காங்கிரசு |
| 1962 | எ. மனோன்மணி அம்மாள் | சுதந்திராக் கட்சி |
| 1967 | எம். கந்தசாமி படையாச்சி | இந்திய தேசிய காங்கிரசு |

### தமிழ்நாடு
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |
| --- | --- | --- | --- | --- | --- | --- | --- | --- |
| 1971 | வ. சுப்பிரமணியம் | திமுக | 36191 | 55.56 | என். பொன்னம்பலம் | காங்கிரசு (அ) | 25236 | 38.74 |
| 1977 | வ. துலுக்காணம் | திமுக | 26,788 | 37 | சத்தியவாணி முத்து | அதிமுக | 19,211 | 26 |
| 1980 | க. ரெங்கசாமி | அதிமுக | 40,068 | 54 | .நேசன், கரு | அதிமுக | 30,113 | 41 |
| 1984 | மு. ஆனந்தன் | அதிமுக | 56,200 | 59 | கே. வரதராஜுலு | திமுக | 29,318 | 31 |
| 1989 | கே. அங்கமுத்து | திமுக | 44,422 | 40 | வி. செல்வராஜ் | காங்கிரஸ் | 32,517 | 29 |
| 1991 | மு. ஆனந்தன் | அதிமுக | 71,785 | 61 | பொன் மயில்வாகனன் | திமுக | 26,500 | 23 |
| 1996 | ஏ. மணி | திமுக | 67,088 | 51 | மு. ஆனந்தன் | அதிமுக | 46,113 | 35 |
| 2001 | என். இராமு | அதிமுக | 73,384 | 55 | கே. திருநவுக்கரசு | திமுக | 50,630 | 38 |
| 2006 | கு. திருநாவுக்கரசு | திமுக | 65,662 | 44 | இ. விஜயராகவன் | விசிக | 46,878 | 31 |
| 2011 | இரா. குமரகுரு | அதிமுக | 114,794 | 60.09 | முஹம்மது யூசுப் | விசிக | 61,286 | 32.08 |
| 2016 | இரா. குமரகுரு | அதிமுக | 81,973 | 36.17 | ஜி. ஆர். வசந்தவேலு | திமுக | 77,809 | 34.33 |
| 2021 | ஏ. ஜெ. மணிக்கண்ணன் | திமுக | 115,451 | 47.15 | ரா. குமரகுரு | அதிமுக | 110,195 | 45 |

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952